CELEX: 32015R1747
Language: sl
Date: 2015-09-30 00:00:00
Title: Izvedbena uredba Komisije (EU) 2015/1747 z dne 30. septembra 2015 o popravku Priloge k Uredbi (EU) št. 26/2011 o izdaji dovoljenja za vitamin E kot krmni dodatek za vse živalske vrste (Besedilo velja za EGP)

1.10.2015   
            
            
               SL
            
            
               Uradni list Evropske unije
            
            
               L 256/7
            
         IZVEDBENA UREDBA KOMISIJE (EU) 2015/1747
   z dne 30. septembra 2015
   o popravku Priloge k Uredbi (EU) št. 26/2011 o izdaji dovoljenja za vitamin E kot krmni dodatek za vse živalske vrste
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj. Člen 10 navedene uredbe določa ponovno oceno dodatkov, dovoljenih v skladu z Direktivo Sveta 70/524/EGS (2).
            
         
               (2)
            
            
               Vitamin E je bil ponovno ocenjen in dovoljen z Uredbo Komisije (EU) št. 26/2011 (3) do 4. februarja 2021 kot krmni dodatek za vse živalske vrste.
            
         
               (3)
            
            
               Čeprav se člen 1 Uredbe (EU) št. 26/2011 nanaša na pripravke vitamina E, ki so dovoljeni kot krmni dodatki v skladu s pogoji iz Priloge k Uredbi, v navedeni prilogi ni sklica na pripravke. Zaradi te neskladnosti nadzorni organi nekaterih držav članic pripravke, ki vsebujejo vitamin E, obravnavajo kot nedovoljene.
            
         
               (4)
            
            
               Da se omogoči pravilna razlaga Uredbe (EU) št. 26/2011, je treba v Prilogo k navedeni uredbi vključiti sklic, ki pojasnjuje uporabo in dajanje na trg pripravkov, ki vsebujejo vitamin E, ker je bil to namen ob sprejetju Uredbe.
            
         
               (5)
            
            
               Poleg tega se je pri uradnem nadzoru označevanja vitamina E pokazalo, da bi bilo treba pojasniti posebno ime, dano dodatku.
            
         
               (6)
            
            
               Uredbo (EU) št. 26/2011 bi bilo zato treba ustrezno popraviti.
            
         
               (7)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 26/2011 se spremeni:
   
               1.
            
            
               V stolpcu z naslovom „Dodatek“:
               
                           —
                        
                        
                           „Vitamin E/vseracemni-alfa-tokoferil acetat“ se nadomesti z „‚vitamin E‘ ali ‚vseracemni-alfa-tokoferil acetat‘“;
                        
                     
                           —
                        
                        
                           „Vitamin E/RRR alfa tokoferil acetat“ se nadomesti z „‚vitamin E‘ ali ‚RRR alfa tokoferil acetat‘“;
                        
                     
                           —
                        
                        
                           „Vitamin E/RRR alfa tokoferol“ se nadomesti z „‚vitamin E‘ ali ‚RRR alfa tokoferol‘“.
                        
                     
         
               2.
            
            
               V stolpcu z naslovom „Druge določbe“ se doda naslednja točka:
               
                           „3.
                        
                        
                           Vitamin E se lahko daje na trg in uporablja kot dodatek v pripravku.“
                        
                     
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. septembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 268, 18.10.2003, str. 29.
   
      (2)  Direktiva Sveta 70/524/EGS z dne 23. novembra 1970 o dodatkih v krmi (UL L 270, 14.12.1970, str. 1).
   
      (3)  Uredba Komisije (EU) št. 26/2011 z dne 14. januarja 2011 o izdaji dovoljenja za vitamin E kot krmni dodatek za vse živalske vrste (UL L 11, 15.1.2011, str. 18).